Document ID: 32005R0936

32005R0936
L 158/6
SLUŽBENI LIST EUROPSKE UNIJE
20.06.2005.
UREDBA KOMISIJE (EZ) br. 936/2005
od 20. lipnja 2005.
o izmjeni Uredbe (EZ) br. 14/2004 u vezi s predviđenim bilancama ponude francuskih prekomorskih departmana za žitarice, biljna ulja, proizvode od prerađenog voća i povrća i neke žive životinje
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1452/2001 od 28. lipnja 2001. o uvođenju posebnih mjera za neke poljoprivredne proizvode za francuske prekomorske departmane, izmjeni Direktive 72/462/EEZ i stavljaju izvan snage uredaba (EEZ) br. 525/77 i (EEZ) br. 3763/91 (Poseidom) (1), a posebno njezin članak 3. stavak 6. i članak 6. stavak 5.,
budući da:
(1)
Uredbom Komisije (EZ) br. 14/2004 od 30. prosinca 2003. o utvrđivanju bilanci ponude i potpora Zajednice za opskrbu nekim proizvodima koji su neophodni za ljudsku potrošnju, preradu i korištenje za poljoprivredne inpute i opskrbu živim životinjama i jajima udaljenih regija sukladno uredbama Vijeća (EZ) br. 1452/2001, (EZ) br. 1453/2001 i (EZ) br. 1454/2001 (2), uvode se predviđanja bilanci ponude i utvrđuje potpora Zajednice.
(2)
Tekuća provedba godišnjih bilanci ponude za žitarice, biljna ulja i proizvode od prerađenog voća i povrća kao i za opskrbu živim životinjama francuskih prekomorskih departmana pokazuje da su količine određene za opskrbu gore spomenutim proizvodima manje od utvrđenih zahtjeva zbog neočekivano visoke potražnje.
(3)
Pokazala se posebna potreba za opskrbom konzerviranom rajčicom. Količine sjemenskog krumpira upisane u bilancu, više su od potreba. Kada se radi o bivolicama, peradi i jajima, određene karakteristike proizvoda kojima se opskrbljuje treba uskladiti s potrebama koje su se pokazale na gospodarstvima u francuskim prekomorskim departmanima.
(4)
Količine i opise gore spomenutih proizvoda i životinja treba uskladiti sa stvarnim potrebama predmetnih francuskih prekomorskih departmana.
(5)
Mjere predviđene u ovoj Uredbi usklađene su s mišljenjem relevantnih upravljačkih odbora,
DONIJELA JE OVU UREDBU:
Članak 1.
Uredba (EZ) br. 14/2004 mijenja se kako slijedi:
1.
U Prilogu I. se dijelovi 1. - 4. zamjenjuju tekstom iz Priloga I. ovoj Uredbi.;
2.
U Prilogu II. se dijelovi 1., 2. i 4. zamjenjuju tekstom u Prilogu II. ovoj Uredbi.
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. lipnja 2005.

Labels: 17
19
3
6
18